بېلگیلر
کتاب نامی: تویغولریم، قیغولریم (تنلنگن شعرلرتوپلمی)
شاعر: سیّد محمّدعالم لبیب
ناشر: باخترمد نیت ویایینچیلیک اویوشمه سی و افغانستان اوزبیک وترکمن تیللرینی یوکسلتیریش «قویاش» مؤسسه سی
کمپیوترچی: سیّـد احسان لبیب
صفحه باغلاوچیلر: احمدشاه امیری و سهراب سامانیان
تیراژ: 1000 نسخه
باسیلیب چیققن ییری و ییلی: مزارشریف، ش.هـ.1384/م.2005ییل.
قیسقه بیوگرافی
مرحوم سیّد توردی اۉغلی سیّد محمّد عالم لبیب ش.هـ ۱۳۳۶- ییل فاریاب ولایتیگه قره شلی اندخوی اولوسواللیگی نینگ خانچهارباغ قیشلاغی (حاضر اولوسواللیک)ده ، بیر ضیالی روحاني عایله ده دنیاگه کېلدی. باشلنغیچ معلوماتنی خانچهار باغ مکتبیده آلیب، ۱۳۵۵- ییلده اندخوی ابومسلم لیسه سینی عالي درجه ده بیتیردی . ۱۳۵۶- ییلده کابل یونیورسیته سی ادبیات و انساني علملر فاکولته سی نینگ دري تیل و ادبیاتی بۉلیمیده اۉقیشگه کیردی. اۉشه ییل نینگ اۉزیده دولت تامانیدن عالي تحصیلات آلیشی اوچون روسیه مملکتیگه ییباریلدی. ۱۳۶۳-ییل مذکور اولکه ده عالي تحصیلاتینی بیتیریب ، ادبیاتشناسلیک ساحه سی بۉییچه فیــلالوجی علملری ماستری عنوانینی کسب اېتیب ، ماستر لیک دیپلـومینـی آلیشگه اېریشدی .
سیّد محمّد عالم لبیب ۱۳۶۳- ییلدن ۱۳۷۱- ییل نینگ آخریگچه کابل یونیورسیته سی تیل و ادبیات فاکولته سی نینگ ،اۉشه زمان ینگی تشکیل اېتیلگن ، اۉزبېک تیلی و ادبیاتی بۉلیمی ده استاد بۉلیب تدریس قیلدی ،۱۳۷۲- ییلدن باشلب
۱۳۸۲ـ يیلگه قدر بلخ یونیورسیته سی ادبیات و انساني علملر فاکولته سیده، ۱۳۸۲ـ يیلدن ۱۳۸۵ ـ يیل نینگ باشلریگچه فارياب عالي اۉقوو يورتیده استاد لیک وظیفه سینی بجریب کېلدی.۱۳۸۵ـ يیلدن بوکونگه قدر تخاريونیورسیته سی رییسی صفتیده ایشلب همده علمي-ادبي فعاليتلریگه دوام اېتتیریب کېلماقده.شونینگدېک، او ۱۳۸۰و ۱۳۸۱- ییللری ، بلخ یونیورسیته سی و1385 -1387 ییللری تخاریونیورسیته سی رئیسی صفتیده هم وظیفه بجردی.
پوهندوی سیّد محمّد عالم لبیب اۉزبېک و دري تیللریده شعر یازه دی. اونینگ یازگن شعرلری ۱۳۵۱- ییلدن بویان مملکت پایتختی کابل و ایریم ولایتلر مطبوعاتیده همده قۉشنی اولکه لرده چیقه یاتگن بعضی بیر نشریه لرده چاپ اېتیلیب کېلماقده . اونینگ اۉزبېک تیلیده گی شعر لریدن بیر توپلم «سۉز اینجو لری » نامی بیلن افغانستان یازووچیلری اویوشمه سی تامانیدن ۱۳۶۸- ییل نشر اېتیلگن اېدی، ایکّینچی مجموعه اېسه «تويغولریم، قیغولریم» عنوانی آستید۱۳۸۴ـ يیل مزارشریف شهریده چاپدن چیقدی.قۉلینگیزده گی تۉپلم اېسه شاعرنینگ اۉزبېک ودري تیللریده گی شعرلریدن تنلنگن پارچه لرنی اۉزایچیگه آله دی.بوتۉپلمده، کۉپینچه يوقاریده اېسلتیب اۉتیلگن مجموعه لرگه کیرگن شعرلردن تشقری، بیرقطارشعرلربیرینچی بارادبسېورلر دقتیگه حواله قیلینماقده.
پوهندوی لبیب ، ادبیات نظریه سی، ادبي ـ بدیعي تنقید ، اۉزبېک ادبیاتی تاریخی ، تیلشناسلیک و شو کبی، تاریخي و اجتماعي موضوعلر گه عاید بیر قطار رساله و مقاله لر مؤلفی هم دیر . همده شو موضوعـلرده بۉلگن کۉپ اثر لرنی خارجي منبعلردن دري و اۉزبېک تیللریگه ترجمه قیلیب ، نشر گه تاپشیرگن. اونینگ علمی ـ تحقیقي اثر لری همده علمي ترجمه لری « انیس »، «هیواد»، «ندای اسلام »، «جنبش»، «راه» وباشقه جریده و روزنامه لر؛ « عرفان »، « اجتماعي علوم»، «بلخ»، «یاغدو»، «صبا»، «خراسان»، و«چاووش»کبی علمي و ادبي مجله لرده ، باسیلیب چیقـقن.
azb_Arab kas_Arab urd_Arab azb_Arab pbt_Arab azb_Arab prs_Arab azb_Arab kas_Arab azb_Arab azb_Arab azb_Arab azb_Arab azb_Arab